text: Brand i ejendom med seks beboere
  19 oktober 2014 kl. 07.45
  En brand har tidligt søndag morgen raseret en ejendom i Ølholm ved Tørring. Seks personer har måttet genhuses.
  Alarmen om brand kom lidt efter klokken fire. En ejendom på Ølholm Bygade stod i flammer. Seks polakker boede her. Ilden opstod i køkkenet eller i stuen i en lejlighed på første sal.
  - Vi kender ikke årsagen til branden endnu, siger vagtchefen hos Sydøstjyllands Politi til TV SYD.
  De seks polske beboere er nu blevet genhuset et andet sted. Politiet har afspærret området, indtil de kommer årsagen nærmere.
  Ingen af de seks personer kom noget til.
  